Para outras páxinas con títulos homónimos véxase: Pedre.

**Santo Estevo de Pedre** é unha parroquia do concello de Cerdedo-Cotobade. Segundo o INE, en 2010 tiña 215 habitantes (115 mulleres e 105 homes), 5 máis có ano anterior e 24 máis ca en 2005.

Patrimonio
----------

Capela de San Lourenzo en Serrapio.
Pedre é unha terra de canteiros e un dos máis destacados foi Tiburcio Álvarez, nado a principios do século XVIII. Álvarez traballou na igrexa de Pedre no ano 1767. Xunto cos seus veciños Pedro Bugallo pai e fillo, fixo as escaleiras dos coros alto e baixo así como o enlousado da igrexa.

A igrexa de Santo Estevo de Pedre é anterior ao século XVII. No adro, fronte á igrexa, hai un relevo de estilo gótico que data dos séculos XV e XVI, representando a Crucifixión e a Adoración dos Reis Magos, que probablemente estaba situado na fachada da igrexa.

No lugar de Quinteiro de Salgueiro está a chamada Casa Grande que foi feita na época da Inquisición e data do ano 1600.

Formando parte do antigo camiño de peregrinos atópase unha ponte de tres arcos.

Na Eira Grande pódense ver oito canastros, a maioría de dous claros, e algún deles pertencen a dous veciños ou máis. Na mesma eira hai outra máis pequena chamada a Eira do Pallal, onde se xuntaban os veciños para mallar o centeo, con cinco canastros, todos restaurados.

En Vichocuntín hai unha ponte dun arco rebaixado duns 35 m de longo e 25 de alto, con varandas de pedra concertada e lucida, construída a mediados do século XIX como parte da estrada entre Pontevedra e Ourense. Na aldea hai tamén un peto de ánimas cun cruceiro.

En Serrapio sitúase a capela de San Lourenzo de estilo barroco do século XVIII, de planta rectangular, portada adintelada, pináculo nos extremos e espadana central de dobre corpo.

Accidente
---------

Na parroquia de Pedre, entre os lugares de Vichocuntín e Pedre, botouse fóra da estrada un autubús de pasaxeiros na Noiteboa de 2022, deixando tres mortos e catro desaparecidos (accidente da ponte nova de Pedre).

Galería de imaxes
-----------------

* Ponte sobre o río Lérez.Ponte sobre o río Lérez.
* Hórreos e cruceiro en Pedre.Hórreos e cruceiro en Pedre.
* Serrapio.Serrapio.
* Capela de San Lourenzo en Serrapio.Capela de San Lourenzo en Serrapio.
* Capela de San Lourenzo en Serrapio.Capela de San Lourenzo en Serrapio.

Lugares e parroquias
--------------------

### Lugares de Pedre

| Lugares da parroquia de Pedre no concello pontevedrés de Cerdedo-Cotobade |  |
| --- | --- |
| Pedre | Serrapio | Vichocuntín |

### Parroquias de Cerdedo-Cotobade

| Galicia | Provincia de Pontevedra | Parroquias de Cerdedo-Cotobade |  |
| --- | --- |
| Aguasantas (Santa María) | Almofrei (San Lourenzo) | Borela (San Martiño) | Carballedo (San Miguel) | Caroi (Santiago) | Castro (Santa Baia) | Cerdedo (San Xoán) | Corredoira (San Gregorio) | Figueiroa (San Martiño) | Folgoso (Santa María) | Loureiro (Santiago) | Parada (San Pedro) | Pedre (Santo Estevo) | Quireza (San Tomé) | Rebordelo (San Martiño) | Sacos (Santa María) | San Xurxo de Sacos (San Xurxo) | Tenorio (San Pedro) | Tomonde (Santa María) | Valongo (Santo André) | Viascón (Santiago) |

Notas
-----

1. 1 2  Decreto 219/1998, do 2 de xullo, polo que se aproba o nomenclátor correspondente ás entidades de poboación da provincia de Pontevedra.

Véxase tamén
------------

### Outros artigos

* Lugares de Cerdedo-Cotobade

### Ligazóns externas

* "Arquitectura popular en Galicia. Tierra de Montes". *Arte y tradiciones populares*. TVE, 1984.

|  |  |
| --- | --- |
| Control de autoridades | 
* Wd: Q12397368
* código INE: 36902130000

 |